Pacov
Pacovi su životinje srednje veličine, dugog repa, a pripadaju glodarima iz natporodice Muroidea. "Pravi pacovi" su članovi roda Rattus, od kojih su (za čovjeka) najvažniji crni pacov (Rattus rattus) i smeđi pacov (Rattus norvegicus). Mnogi članovi drugih glodarskih rodova i porodica se također nazivaju pacovima i dijele mnoge osobine sa pravim pacovima.[nedostaje referenca] Pacovi se obično razlikuju od miševa po svojoj veličini. Općenito, veliki mišoliki glodari se svrstavaju pod zajedničkim imenom pacov, a ako su manji, nazivaju se miševi. Porodica miševa (Muridae) je brojna i kompleksna, a zajednički nazivi pacovi i miševi nisu taksonomski određeni. Njihov naučni naziv nije ograničen samo na pripadnike rodova Rattus i Mus, jer tu su naprimjer, i putnički pacov i pamučni miš.